Guðmundur Joensen

Guðmundur Joensen úr Hoyvíkportal.fo - HM í ironman: Guðmundur gjørdist nr. 18 er ein føroyskur ítróttamaður, sum íðkar triatlon og súkkling. Triatlon fevnir um súkkling, renning og svimjing. Hann hevur eitt nú vunnið FM í súkkling í 2012 og í 2013 gjørdist hann nummar tvey á Oyggjaleikunum á Bermuda. Í mai 2013 gjørdist hann nummar fimm í hálvum Ironman kapping í Lissabon í Portugal við tíðini 4 tímar 2 minuttir og 46 sekund.Kvf.fo, Guðmundur Joensen nummar fimm í Lissabon Í juni 2012 vann hann triatlon kapping í Íslandi við tíðini 2 tímar og 4 minuttir á OL teininum, sum er 1500 metrar svimjing, síðan 40 kilometrar súkkling, og at enda 10 kilometrar renning. Í 2013 gjørdist hann nummar 18 til HM í Ironman í Las Vegas. Hin 1. mai 2014 varð ein dokumentarsending í sjónvarpinum hjá Kringvarpi Føroya um Guðmund. Sendingin hevði heitið Føroyski jarnmaðurin. Hann tók farloyvi frá arbeiði frá januar 2014 og íðkaði triatlon burturav eina tíð. Bróðir hansara Kristian Martin Joensen gjørdist tá venjari hansara og Elsa Maria Bærendsen gjørdi venjingar við honum einaferð um vikuna. Hann er útbúgvin múrari og hevur eisini starvast sum varaleiðari í svimjihøllini í Havn.kvf.fo, Dokumentarurin: »Føroyski jarnmaðurin« Guðmundur luttók á fleiri triatlonkappingum í 2014, eitt nú á hálv-ironman í Lissabon.lisboatriathlon.com Í 2015 umboðaði hann Føroyar á Oyggjaleikum á Jersey.in.fo, Ætla sær gull í triathlon. Í 2016 varð hann settur í starv sum leiðari á Ítróttaháskúlanum í Suðuroynni.portal.fo - Guðmundur Joensen leiðari á Ítróttarháskúlanum í Suðuroynni

 Lívsleið innan ítrótt 

 Hálv-Ironman í Lissabon 2014 
 Nr 4 við tíðini 4:01.15,lisboatriathlon.com sum var persónligt met.vp.fo, Ítróttaheilsan frá Guðmundi eftir 1/2 Ironman kapping í Lisboa í dag  Hann var bara 30 sekund frá bronsuni. Í hálvum ironman verður fyrst svomið 1,9 km. Síðani verða 90 km súkklaðir, og at enda skulu luttakararnir renna hálvt maraton, ið er 21,1 km.in.fo, Gudmundur nummar fýra

 Hálv-Ironman í Lissabon 2013 
 Nr 5 við tíðini 4:02.46kvf.fo - Guðmundur Joensen nummar fimm í Lissabon

 HM í Hálv-Ironman 2013 
Guðmundur luttók i heimsmeistarakapping í Ironman í Las Vegas, USA í september 2013. Hann gjørdist nummar 18. Samlaða tíðin gjørdist 4 tímar, 32 minuttir og 24 sekund. Hann brúkti 27 minuttir og 39 sekund um svimjingina, 2 tímar, 30 minuttir og 53 sekund um súkklingina og ein tíma, 28 minuttir og 52 sekund um renningina.In.fo, Flott úrslit hjá Gudmundi Joensen í Las Vegas

 Oyggjaleikir 2013 
 Silvur í triatlon

 Triatlon í Íslandi 2012 
 Gull í triatlon, OL teinur, við tíðini 2 tímar, 4 minuttir

 FM 2012 
Hann hevur vunnið FM í 2012 á tí sonevnda OL-teininum við tíðini 2 tímar 14 minuttir og 55 sekund. Hann vann hóast hann hevði eitt óhapp, har annað hjólið á súkklu hansara mátti skiftast, og so mátti hann bíða til eitt nýtt hjól kom úr Havnini, eftir ætlan skuldi eitt dekk havt ligið við vendipunktið í Kaldbak, men av misgáum lá tað ikki har.Oyggjatidindi.com, Guðmundur Joensen føroyameistari í Triathlon 2012

 FM í hálvmaraton 2010 
 Gull í FM í hálvmaraton við tíðini 1:17.51

 Kring Føroyar 
Guðmundur hevur fleiri ferðir fingið heiðursmerki á súkklukappingini Kring Føroyar:
 2015 - silvur
 2012 - silvur
 2011 - silvur
 2010 - bronsu
 2009 - silvur

 Keldur 

 Slóðir úteftir 

Bólkur:Føðingar í 1983
Bólkur:Føroyskir súkklarar
Bólkur:Føroyskir rennarar
Bólkur:Føroyskir svimjarar
Bólkur:Triatlon íðkarar